amanoisuno/poet huggingface dataset:
歸山作 護國
喧靜各有路，偶隨心所安。縱然在朝市，終不忘林巒。四皓將拂衣，二疏能掛冠。窗前隱逸傳，每日三時看。靳尚那可論，屈原亦可歎。至今黃泉下，名及青雲端。松牖見初月，花間禮古壇。何處論心懷，世上空漫漫。
題醴陵玉仙觀歌 護國
王喬一去空仙觀，白雲至今凝不散。星垣松殿幾千秋，路逢一人擎藥碗，松花夜雨風吹滿。自言家住在東坡，
訪雲母山僧 護國
森然古岩裏，淨行一番僧。松下濾寒水，佛前挑夜燈。蓮花國土異，貝葉梵書能。想到空王境，無心問愛憎。
題王班水亭 護國
湖上見秋色，曠然如爾懷。豈惟歡隴畝，兼亦外形骸。待月歸山寺，彈琴坐暝齋。布衣閑自貴，何用謁天階。
山中寄王員外 護國
為問幽蘭桂，空山複若何。芬芳終有分，采折更誰過。望在軒階近，恩沾雨露多。移居儻得地，長願接瓊柯。
許州鄭使君孩子 護國
毛骨貴天生，肌膚片玉明。見人空解笑，弄物不知名。國器嗟猶小，門風望益清。抱來芳樹下，時引鳳雛聲。
愴故人舊居 護國
惆悵至日暮，寒鴉啼樹林。破階苔色厚，殘壁雨痕深。命與時不遇，福為禍所侵。空餘行徑在，令我歎人吟。
逢靈道士 護國
浮丘山上見黃冠，松柏森森登古壇。一莖青竹以為杖，縮地往來無定所，花源到處路漫漫。
別盛安 護國
情人取次幾淹留，別後南州與北州。月色為憐今夜客，親故相逢且借問，古來無種是王侯。
傷蔡處士 護國
篋中遺草是琅玕，對此空令灑淚看。三徑尚餘行跡在，欲問皇天天更遠，有才無命說應難。
臨川道中 護國
出谷入谷路回轉，秋風已至歸期晚。舉頭何處望來蹤，萬仞千山鳥飛遠。
贈張駙馬斑竹柱杖 護國
此君與我在雲溪，勁節奇文勝杖藜。為有歲寒堪贈遠，玉階行處願提攜。
病癒寄友 法振
哀樂暗成疾，臥中芳月移。西山有清士，孤嘯不可追。搗藥晝林靜，汲泉陰澗遲。微蹤與麋鹿，遠謝求羊知。
程評事西園之作 法振
誰向春鶯道，名園已共知。簷前回水影，城上出花枝。搖拂煙雲動，登臨翰墨隨。相招能不厭，山舍為君移。
陳九溪中草堂 法振
溪草落濺濺，魚飛入稻田。早寒臨洞月，輕素捲簾煙。dU幘題新句，蓑衣象古賢。曙花閑秀色，三十六峰前。
題天長阮少府湖上客歸 法振
孤棹移官舍，新農寄楚田。晴林渡海日，春草長湖煙。臥對閑鷗戲，談經稚子賢。佳期更何許，應向嘯台前。
題萬山許煉師 法振
道成人不識，流水響空山。花暗軒窗外，雲隨坐臥間。驗圖名已久，絕粒事長閑。更欲昆侖去，羞看絳節還。
河源破賊後贈袁將軍 法振
白羽三千駐，蕭蕭萬里行。出關深漢壘，帶月破蕃營。蔓草河原色，悲笳碎葉聲。欲朝王母殿，前路駐高旌。
越中贈程先生 法振
紗帽度殘春，虛舟寄一身。溪邊逢越女，花裏問秦人。古塞連山靜，陰霞落海新。有時城郭去，暗與酒家親。
送常大夫赴朔方 法振
關山今不掩，軍候鳥先知。大漢嫖姚入，烏孫部曲隨。高旌天外駐，寒角月中吹。歸到長安第，花應再滿枝。
送人遊閩越 法振
不須行借問，為爾話閩中。海島陰晴日，江帆來去風。道游玄度宅，身寄朗陵公。此別何傷遠，如今關塞通。
送褚先生海上尋封煉師 法振
潮落風初定，天吳避客舟。近承三殿旨，欲向五湖遊。不厭烏皮幾，新縫鶴氅裘。明珠漂斷岸，陰火映中流。華蓋芝童引，神丹桂女收。懸知居縹緲，因為識浮丘。
送韓侍禦自使幕巡海北 法振
微雨空山夜洗兵，繡衣朝拂海雲清。幕中運策心應苦，因說元戎能破敵，高歌一曲隴關情。
張舍人南溪別業 法振
新田繞屋半春耕，藜杖閑門引客行。山翠自成微雨色，入夜更宜明月滿，雙童喚出解吹笙。
別盧使君歸故柵村 法振
歸風白馬引嘶聲，落日猶看楚客情。塞口竹緣空戍沒，東道宿程投故柵，依依漁父解相迎。
丹陽浦送客之海上 法振
不到終南向幾秋，移居更欲近滄洲。風吹雨色連村暗，如君豈得空高枕，只益天書遣遠求。
月夜泛舟 法振
西塞長雲盡，南湖片月斜。漾舟人不見，臥入武陵花。
送友人之上都 法振
玉帛征賢楚客稀，猿啼相送武陵歸。湖頭望入桃花去，一片春帆帶雨飛。
句 法振
畫鼓催來錦臂襄，小娥雙起整霓裳。（《柘枝》，